Kállai Katalin

*A lény*

**egy új festményre**

Nem létező teste

3D tapintható

olajos szőrén grafit

Lélegzete fölborzolja

a szoba levegőjét

vizelete a kép mögé folyik

Én nem én vagyok

idealizált másik

szép mert csúnya

Végtelen kapcsolat

szakítja át a vásznat

már így marad

Ő (pont ő)

a síkból kiemelkedve

réved a régi kertre

Át dús fenyőn

idei nyarakon

túl világokon

Ahol embernyi lelkek

állati testben teszik

jelenné a jelent

Onnan néz vissza

mintha a tükörben

látja újra együtt